Սիլվի Վարդան

**Սիլվի Վարդան** ( ), հայկական արմատներով ֆրանսիացի նշանավոր երգչուհի և դերասանուհի։ Նրա ելույթները ուղեկցվում էին բարդ խորեոգրաֆիկ ներկայացումներով, ֆրանսիական և իտալական հեռուստատեսությունները շատ հաճախ էին ցուցադրում նրա ներկայացումների տեսագրությունները։ 1960-ականներին և 1970-ականների կեսերին՝ նրա ամենամյա շոուների ժամանակ, ամուսնու՝ Ջոնի Հալիդեյի հետ Փարիզի Օլիմպիա և Կոնգրես դահլիճները լեփ լեցուն էին։ 2004 թվականին, երկարատև ընդմիջումից հետո նա սկսեց ձայնագրել և ելույթներ ունենալ Ֆրանկոֆոն երկրներում։

## Կենսագրություն
Ծնվել է Բուլղարիայում 1944 թվականին։ Հայրը ֆրանսահայ է եղել, մայրը՝ հունգարական ծագումով բուլղարացի հրեա։ Ինքն իրեն համարում է բուլղարուհի։ 1952 թվականից Սոֆիայից տեղափոխվել է Փարիզ իր ընտանիքի հետ։ Սովորել է «Էլեն Բուշեի լիցեյ» աղջիկների հեղինակավոր հաստատությունում, որտեղ հրապուրվել է ջազով, ռոքով։ 1961 թվականին պայմանագիր է կնքել «RCA» ընկերության հետ և Ժիլբեր Բեկոյի հետ մեկնել հյուրախաղերի։ Նույն տարում առաջին անգամ հայտնվել է հեռուստաեթերում, որից հետո երկու անգամ ելույթ ունեցել «Օլիմպիա» բեմում։ Մեծ ճանաչում է գտել Շառլ Ազնավուրի և Ժորժ Կառվարենցի հեղինակած և երգչուհու կատարած «Ամենագեղեցիկը պարելու է գնում» երգը։ Համերգային շրջագայություններով հանդես է եկել աշխարհի բազմաթիվ հեղինակավոր բեմերում։ Ձայնագրել է բազմաթիվ սկավառակներ, հանդես է եկել համաշխարհային հյուրախաղերով։ Եղել է ֆրանսիացի երգիչ, դերասան Ջոնի Հալիդեյի կինը։ Վաճառել է ավելի քան 30 միլիոն ձայներիզ։

## Պարգևներ
* Ֆրանսիայի «Արվեստի և գրականության» շքանշան (1985 թվական)
* Ֆրանսիայի «Վաստակի համար» շքանշան (1987 թվական)
* Ֆրանսիայի «Պատվո Լեգեոնի» շքանշան (1998 թվական)
* Վստակի համար ազգային շքանշանի ասպետ (5.10.2006)
* Պատվո լեգեոնի ասպետ (2010 թ.)
* Գրականության և արվեստի շքանշանի ասպետ (14.12.2011)

### Օտարերկրյա մրցանակներ
* Մադարացի ձիավոր շքանշան (1996 թվական)
* Սուրբ Կյուրեղ և Մեթոդիոս շքանշան (2004 թվական)
* Սուրբ Կյուրեղ և Մեթոդիոս շղթա (2011 թվական)

## Սկավառակագրություն
;1960-ական թվականների ալբոմներ
* 1962: *Sylvie*
* 1963: *Twiste et chante*
* 1964: *Sylvie a Nashville*
* 1965: *A gift wrapped from Paris*
* 1966: *Il y a deux filles en moi*
* 1967: *2'35 de bonheur*
* 1967: *Comme un garçon*
* 1968: *La Maritza*

## Ֆիլմագրություն
* *Pod igoto* (1952), ըստ Իվան Վազովի «Լծի տակ» վեպի
* *Un clair de lune à Maubeuge* (1962)
* *Cherchez l'idole* (1963)
* *D'où viens-tu, Johnny?* (1964)
* *Patate* (1964)
* *Malpertuis* (1971)
* *L'ange noir* (1994)
* *Mausolée pour une garce* (2001) (TV)
* *The Missionaries* (2014)

## Մատենագրություն
* Jour après jour, by Frédéric Quinonéro, to be published in 2008[needs update]
* Sylvie Vartan dans la lumière, autobiography, Xo – 2007 ISBN 978-2-84563-337-7
* Entre l'ombre et la lumière, autobiography, Xo – 2004, ISBN 2-84563-195-2
* Sylvie Vartan, by Camilio Daccache and Isabelle Salmon, Vaderetro – 1996, ISBN 2-909828-41-7
* Sylvie Vartan, une fille de l'Est, by Eric Cazalot and Christian Cazalot, Express Prelude & Fugue – 2003, ISBN 2-84343-163-8
* Sylvie Vartan, Revue de mode, Paris-Musées – 2004, ISBN 2-87900-847-6
* Dictionnaire des chansons de Sylvie Vartan, by Benoît Cachin, Tournon – 2005, ISBN 2-914237-34-0

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Բուլղարացիներ հայկական սերմամբ
Կատեգորիա:Ֆրանսահայ դերասանուհիներ
Կատեգորիա:Ֆրանսահայ երաժիշտներ
Կատեգորիա:Ֆրանսահայ երգչուհիներ
Կատեգորիա:Ֆրանսիացի կինոդերասանուհիներ